പുണെയിലെ മലയാളി യുവതിയുടെ മരണം: ഭര്ത്താവ് അറസ്റ്റില് മുംബൈ: പുണെയില് മലയാളി യുവതി ജീവനൊടുക്കിയ സംഭവത്തില് ഭര്ത്താവിനെ പോലീസ് അറസ്റ്റ് ചെയ്തു. ബുധനാഴ്ചയാണ് 29കാരിയായ പ്രീതിയെ ഭര്തൃഗൃഹത്തില് മരിച്ച നിലയില് കണ്ടെത്തിയത്. സംഭവത്തില് ഭര്ത്താവ് അഖിലിനെയാണ് പോലീസ് അറസ്റ്റ് ചെയ്തത്. ഗാര്ഹിക പീഡനമാണ് മകളുടെ മരണത്തിലേക്ക് നയിച്ചതെന്ന് യുവതിയുടെ കുടുംബം ആരോപിച്ചിരുന്നു. അഞ്ചുവര്ഷം മുമ്ബാണ് പ്രീതിയുടെയും അഖിലിന്റെയും വിവാഹം.ഏകദേശം 85 ലക്ഷം രൂപയും 120 പവനും സ്ത്രീധനമായി നല്കിയിരുന്നു. എന്നാല് പിന്നെയും സ്ത്രീധനം കൂടുതലായി ആവശ്യപ്പെട്ട് അഖിലും അമ്മയും നിരന്തരം പീഡിപ്പിച്ചിരുന്നതായി പ്രീതിയുടെ മാതാപിതാക്കള് ആരാപിക്കുന്നുണ്ട്. അതേസമയം,അഖിലിന്റെ അമ്മയെ പോലീസ് ചോദ്യം ചെയ്തുവരികയാണ്. ഇവരുടെ അറസ്റ്റ് ഉച്ചയോടെ രേഖപ്പെടുത്തുമെന്നാണ് സൂചന. പ്രീതിയുടെ മൃതദേഹം നാളെ സ്വദേശമായ കൊല്ലത്ത് സംസ്കരിക്കും.